Document ID: /roh_data/filtered/fineweb-2-filterrobots_roh.jsonl.gz/10395

Per Tom Lüthi è quai il 43avel plaz da podest en 221 cursas da campiunadi mundial. Il giuven da 29 onns era partì da la pole position. Suenter set da 26 rundas ha el dentant stuì laschar surpassar ses concurent ed a la fin da la cursa mancavan 4,6 secundas sin il spagnol Alex Rins. Segund è vegnì il talian Simone Corsi.
En il classament general è Lüthi sa megliurà per 18 puncts. Er là è el il mument sin posiziun trais.
Dominique Aegerter ch'era partì sco 13avel è er ì en l'arrivada sco 13avel. En il classament general è Aegerter il mument sin posiziun sis.
RR novitads 14:00